Ένα πολύ όμορφο διαμέρισμα, καθαρό, ανακαινισμένο, ωραία διακοσμημένο, πολύ κοντά στο Βατικανό, σε στάση μετρό (Ottaviano) & τραμ. Μπορεί να φιλοξενήσει άνετα 6 άτομα. Οι αδερφές Beatrice και Fiammetta ήταν πολύ φιλόξενες. Μας υποδέχτηκαν πρόθυμες να απαντήσουν σε κάθε μας ερώτηση, μας έδωσαν χάρτες της Ρώμης, ενώ είχαν προβλέψει και για το πρώτο μας πρωινό (με καφέ, τσάι, ψωμί για τόστ & γλυκίσματα). Οι απαντήσεις τους μέσω της ιστοσελίδας AIRBNB ήταν άμεσες, ενώ μας έκλεισαν και ραντεβού με ταξί προκειμένου να μας πάρει τα ξημερώματα από το σπίτι για το αεροδρόμιο (Ciampino, τιμή 35€) μιας και η πτήση μας ήταν νωρίς το πρωί. Στα πολύ θετικά του διαμερίσματος είναι η πλήρως εξοπλισμένη κουζίνα με σκεύη και ηλεκτρικές συσκευές, τα δύο μπάνια, το γρήγορο WIFI και η κοντινή απόσταση από τα μέσα μαζικής μεταφοράς. Κοντά στο σπίτι υπάρχουν πολλά μαγαζιά (φούρνος, παντοπωλείο, gelateria εστιατόρια, κ.λ.π). Μείναμε 5 κοπέλες στο διαμέρισμα και φύγαμε με τις καλύτερες εντυπώσεις. Το μόνο αρνητικό που εντοπίσαμε ήταν οι μικρές ντουζιέρες ειδικά στο ένα από τα δύο μπάνια. Ευχαριστούμε πολύ για τη φιλοξενία!